open-index/open-wikipedia-markdown huggingface dataset:
Α.Σ. Λεωνίδιο

Ο **Αθλητικός Σύλλογος Λεωνιδίου «το Λεωνίδιον»** είναι ελληνικό αθλητικό σωματείο με έδρα του το Λεωνίδιο Αρκαδίας. Ιδρύθηκε το 1969 και διατηρεί σήμερα τμήματα ποδοσφαίρου, καλαθοσφαίρισης και στίβου. Τα χρώματα της ομάδας είναι το κόκκινο και το λευκό και έχει σαν έμβλημα το αερόστατο, το σύμβολο της πόλης.

## Ιστορία
Με επίσημο έτος ίδρυσής το 1969, ο Αθλητικός Σύλλογος Λεωνιδίου «Το Λεωνίδιον» προέκυψε από τη συνένωση δύο προγενέστερων ομάδων, του Λεωνίδα (έτος ίδρυσης 1932) και του Π.Α.Ο. Λεωνιδίου (έτος ίδρυσης 1959).

## Έδρα
Ο σύλλογος εδρεύει και δραστηριοποιείται στο Λεωνίδιο Αρκαδίας και τα τμήματα του χρησιμοποιούν ως έδρες τις εγκαταστάσεις του δημοτικού αθλητικού κέντρου της περιοχής που βρίσκονται στην νοτιοανατολική πλευρά και είσοδο της κωμόπολης, επί της οδού Πρασίων.

## Τμήμα ποδοσφαίρου
Από την ίδρυσή του το 1969, έχει κατακτήσει 7 πρωταθλήματα και 10 κύπελλα Αρκαδίας. Το τελευταίο κύπελλο κατέκτησε το 2019, ενώ το 2017 κατέκτησε το νταμπλ. Το 1999 κατέκτησε το πρωτάθλημα Δ΄ Εθνικής Κατηγορίας στον όμιλό του, ενώ κατά την περίοδο 1999-2004 αγωνίστηκε στην Γ΄ Εθνική με την επωνυμία «**[[Ποδοσφαιρική Ανώνυμη Εταιρεία]] Αθλητικός Σύλλογος το Λεωνίδιο**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Ε.]] Α.Σ. το Λεωνίδιο**».

Από το 2004 αγωνιζόταν στη Δ΄ Εθνική Κατηγορία, από την οποία υποβιβάστηκε την άνοιξη του 2009. Από το 2009 έως το 2017 αγωνίστηκε στο Α΄ Κατηγορία Αρκαδίας. Το 2017, το Λεωνίδιο προβιβάστηκε ξανά στην Γ΄ Εθνική Κατηγορία. Από το 2018 αγωνίζεται στη Α΄ τοπική κατηγορία της Ε.Π.Σ. Αρκαδίας.

### Τίτλοι
* **[[Δ΄ Εθνική ποδοσφαίρου ανδρών|Δ΄ Εθνική]]** (3ος Όμιλος)
::Πρωταθλήτρια (1): 1999
* **[[Ένωση Ποδοσφαιρικών Σωματείων Αρκαδίας|Πρωτάθλημα Ε.Π.Σ. Αρκαδίας]]**
::Πρωταθλήτρια (8): 1972, 1974, 1982, 1984, 1991, 1997, 2017, 2023
* **[[Ένωση Ποδοσφαιρικών Σωματείων Αρκαδίας|Κύπελλο Ε.Π.Σ. Αρκαδίας]]**
::Πρωταθλήτρια (9): 1974, 1977, 1980, 1985, 1991, 1998, 1999, 2008, 2017, 2019
* **[[Ένωση Ποδοσφαιρικών Σωματείων Αρκαδίας|Σούπερ Καπ Ε.Π.Σ. Αρκαδίας]]**
::Πρωταθλήτρια (1): 2023

## Δείτε επίσης
* Κατάλογος ποδοσφαιρικών σωματείων Ε.Π.Σ. Αρκαδίας

## Παραπομπές


## Εξωτερικοί σύνδεσμοι
* Ο Α.Σ. Λεωνιδίου στην Ε.Π.Σ. Αρκαδίας

Κατηγορία:Αθλητικοί σύλλογοι Αρκαδίας
Κατηγορία:Ιδρύσεις αθλητικών συλλόγων το 1969
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1969
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης σε άγνωστο έτος
Κατηγορία:Σωματεία Ε.Σ.Κ.Α.Κ.
Γιώργος Μητσικώστας

Ο **Γιώργος Μητσικώστας** (Αθήνα, 12 Οκτωβρίου 1968) είναι Έλληνας σατιρικός κωμικός, τηλεοπτικός παρουσιαστής, δημοσιολόγος, ηθοποιός, σκηνοθέτης, συγγραφέας και σεναριογράφος τηλεοπτικών εκπομπών. Γνώρισε την άνθιση της καριέρας του μετά τη δεκαετία του 1990, κυρίως τηλεοπτικά.

## Μιμήσεις
Είναι χαρακτηριστικός για τις μιμήσεις του. Η γενική ρουτίνα της μιμητικής του εμπεριέχει την μίμηση της φωνής ενός γνωστού προσώπου, αλλά χρησιμοποιεί επιδέξια και περίτεχνα τόσο τους μορφασμούς όσο και τη γενικότερη γλώσσα του σώματός του. Στις τηλεοπτικές εκπομπές του χρησιμοποιεί συνήθως και μεταμφιέσεις για να προσεγγίζει με τελειωτική εμφάνιση τα πρόσωπα που μιμείται.

Είναι γνωστός για τις μιμήσεις γνωστών πολιτικών, αλλά καλύπτει συχνά και άλλα πρόσωπα, όπως αθλητικούς αναλυτές και δημοσιογράφους.

## Καριέρα
Το 1991 παρουσίασε το τηλεπαιχνίδι της ΕΤ1 «Τα πήρες όλα κι έφυγες». Το 1992 ήταν ο κεντρικός δημιουργός της κωμικής σειράς «Πίτσι πίτσι με τον Μήτσι» στο MEGA, το οποίο παρουσίασε 84 επεισόδια σε 1 χρόνο. Αυτό αποτέλεσε και την πρώτη μεγάλη του επιτυχία. Το 1994 πρωταγωνίστησε στις σειρές 16 επεισοδίων «ΣΚΑΪ Μήτσι» (16 επεισοδίων), «Φτυστούς» και «Τρελλάς», οι οποίες μεταδόθηκαν από την τηλεόραση του ΣΚΑΪ.

Το 1996 πρωταγωνίστησε στο πολύ γνωστό «Τάτσι Μήτσι Κώστα» στον ΑΝΤ1. Επανήλθε στα τηλεπαιχνίδια το 1997 με το «Σούπερ 13» ξανά στην ΕΤ1 (όπως και στην πρώτη του τηλεοπτική δουλειά). Το «Μήτσι χώστα», κωμική τηλεοπτική σειρά με έντονο πολιτικό περιεχόμενο, έγινε πραγματικότητα το 2001 και κράτησε για 6 χρόνια, στο ALTER. Η σειρά «Κώδικας Ντα Μήτσι» ακολούθησε στο ίδιο κανάλι κατά το 2006.

Τη σεζόν 2008-2009 παρουσίασε το «Fatus Olus», ένα τηλεπαιχνίδι ερωτήσεων στον ALPHA (το 3ο στην καριέρα του) στο οποίο οι παίκτες ήταν πολυάριθμοι, με έναν κεντρικό παίκτη ο οποίος καλούταν να κερδίσει όλους τους υπόλοιπους (εξ ου και το «fatus olus»). Επίσης, κατά το ίδιο περίπου χρονικό διάστημα παρουσίασε την πολύ επιτυχημένη σατιρική εκπομπή «Ο Γιώργος σφύριξε», στο ίδιο κανάλι. Τον Ιούνιο του 2011 ξεκίνησε μία σειρά σατιρικών εκπομπών στον ραδιοφωνικό σταθμό ΑΝΤ1 Radio 97.2.

Τον Φεβρουάριο του 2014 επιστρέφει στα τηλεοπτικά δρώμενα, ξεκινώντας την παρουσίαση μίας νέας σατιρικής εκπομπής στον τηλεοπτικό σταθμό Epsilon με τον τίτλο «Μηtsi Show». Η εκπομπή μεταδίδεται από το ίδιο κανάλι και για δεύτερη συνεχόμενη τηλεοπτική σεζόν από τον Οκτώβριο του ίδιου έτους.

Παράλληλα με την τηλεόραση, τον Σεπτέμβριο του 2014 αρχίζει και την παρουσίαση μίας νέας σατιρικής εκπομπής στον ραδιοφωνικό σταθμό Παραπολιτικά 90.1 FM. Η εκπομπή αυτή είναι καθημερινή και φέρει τον τίτλο «Mhtsi Om». Από τις 5 Φεβρουαρίου 2018 μέχρι τις 16 Ιουνίου του ίδιου έτους παρουσίαζε το καθημερινό «The Mitsi Show» στην ΕΡΤ1. Τον Δεκέμβριο του 2018 έγινε γνωστό ότι η εκπομπή δεν θα συνεχίσει, καθώς η εταιρεία παραγωγής της δήλωσε αδυναμία να προχωρήσει στην δημιουργία νέων επεισοδίων.

## Φιλμογραφία

## Σχετικά θέματα
*Ελληνική κωμωδία
*Σάτιρα
*Κωμωδία

## Εξωτερικοί σύνδεσμοι και πηγές
*

## Παραπομπές


Κατηγορία:Έλληνες κωμικοί
Κατηγορία:Μίμοι
Κατηγορία:Έλληνες παρουσιαστές
Κατηγορία:Έλληνες σεναριογράφοι
Κατηγορία:Έλληνες σκηνοθέτες
Θόδωρος Κεφαλόπουλος

Ο **Θόδωρος Κεφαλόπουλος** (1894-1987) ήταν Έλληνας ηθοποιός. Γεννήθηκε το 1894 στα Βρύουλα της Μικράς Ασίας.

## Βιογραφία
Η πρώτη του εμφάνιση στη σκηνή έγινε το 1915. Γράφτηκε στο Σωματείο Ελλήνων Ηθοποιών (Σ.Ε.Η.) λίγους μήνες μετά την ίδρυσή του το 1917. Ηθοποιός περιοδευόντων κυρίως θιάσων, έπαιξε σε όλα τα είδη του θεάτρου (δράμα, κωμωδία, επιθεώρηση κλπ). Συγκρότησε επανειλημμένως δικούς του θιάσους και περιόδευσε μαζί με τη σύζυγό του Σοφία Κεφαλοπούλου (1894-19;;) σε ολόκληρη την ελληνική επαρχία. Το 1920 συμμετείχε σε συνεταιρικό θίασο που έδωσε παραστάσεις στο Λουτράκι. Λίγο αργότερα, το 1924, τον συναντούμε, και πάλι με συνεταιρικό θίασο, του Ηλία Βεργόπουλου. Ερμήνευσε τον Πρίγκιπα στους "Απάχηδες των Αθηνών", τον μπαρμπα-Αντώνη στο "Φιντανάκι" του Παντελή Χορν, κ.ά. Το 1928 συνεργάστηκε με τον περιοδεύοντα θίασο του Νικόλαου Κυριακίδη.

Προς το τέλος της σταδιοδρομίας του (δεκαετία '60), ερμήνευσε με επιτυχία χαρακτηριστικούς ρόλους διάφορες ταινίες (*[[Η ωραία του κουρέα]]* κ.ά.). Το 1961 είχε τη μοναδική συμμετοχή του σε ξένη ταινία. Πρόκειται για την ταινία γαλλικής παραγωγής *Ο Τεν Τεν και το μυστήριο του Χρυσόμαλλου Δέρατος*, που γυρίστηκε στην Κωνσταντινούπολη, τον Πειραιά, το Λουτράκι και τα Μετέωρα και μαζί του έπαιξαν ο Δημήτρης Μυράτ σε πρωταγωνιστικό ρόλο (Αντόν Καραμπίν), ο Δημήτρης Νικολαΐδης στο ρόλο αστυνομικού στον Πειραιά, ο Δήμος Σταρένιος παίζει κλαρίνο με το αστείο όνομα Σκουμπίντοβιτς και η Μαίρη Μεταξά σε ρόλο χωριάτισσας που χορεύει στο πανηγύρι, ενώ ο ίδιος έπαιξε τον ταβερνιάρη του χωριού. Επίσης, στους τίτλους της ταινίας αναφέρεται και η Δόρα Στράτου που έκανε τις χορογραφίες.

Υπήρξε και μέλος του Διοικητικού Συμβουλίου του Ταμείου Αλληλοβοήθειας των ηθοποιών. Πέθανε τον Νοέμβριο του 1987, ξεχασμένος και η είδηση του θανάτου του πέρασε εντελώς απαρατήρητη από τον Τύπο. Δεν απέκτησε παιδιά και κηδεύτηκε στο Νεκροταφείο του Βύρωνα.

## Φιλμογραφία

## Πηγές
* Έλληνες - Ελληνίδες ηθοποιοί
* Θόδωρος Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών
* www.90lepta.com

## Παραπομπές


Κατηγορία:Έλληνες ηθοποιοί κινηματογράφου
Α.Π.Σ. Άρτεμις Βόλου

Ο **Αθλητικός Πολιτιστικός Σύλλογος Άρτεμις Βόλου** ήταν ελληνικό αθλητικό σωματείο με έδρα δραστηριοτήτων του τον Βόλο Μαγνησίας. Διατηρούσε αθλητικά τμήματα καλαθοσφαίρισης.

## Ιστορικά στοιχεία
### Γυναικεία καλαθοσφαίριση
Η πρώτη διάκριση της Αρτέμιδος Βόλου έλαβε χώρα κατά την αγωνιστική περίοδο 2005-06, οπότε και κατέκτησε το Πρωτάθλημα Α' Κατηγορίας Γυναικών της Ε.Σ.ΚA.Θ.

Ιδιαίτερα σημαντική για το σύλλογο ήταν η περίοδος 2006-07 κατά την οποία αγωνίστηκε για πρώτη φορά στην Α2 Εθνική Κατηγορία και συγκεκριμένα στο βόρειο όμιλο αυτής. Το τέλος της χρονιάς βρήκε την ομάδα στην 9η θέση της κατάταξης, κάτι που σήμαινε την παραμονή της στην κατηγορία και για την επόμενη χρονιά. Έκτοτε ο σύλλογος επέδειξε ιδιαίτερο δυναμισμό κατακτώντας την 4η θέση το 2007-08 και την 3η θέση κατά την περίοδο 2008-09, απέχοντας μόλις μια θέση από τη ζώνη προβιβασμού στην Α1 Εθνική Κατηγορία. Στα πλαίσια του θεσμού του Κυπέλλου Ελλάδος αποκλείστηκε κατά την Β' Φάση γνωρίζοντας την ήττα από το Σπόρτιγκ με σκορ 62-56.

Μετά το πέρας της αγωνιστικής περιόδου δειξήχθησαν αγώνες μπαράζ ανάμεσα στις δύο ομάδες που κατετάγησαν τρίτες στους δύο ομίλους της Κατηγορίας, με την Αρτέμιδα να εκπροσωπεί το Βόρειο Όμιλο και το Γ.Σ. Αμαρυλλίς το Νότιο Όμιλο. Η Αμαρυλλίδα νίκησε με 72-40 την ομάδα του Βόλου στο Κλειστό της Αταλάντης αποκτώντας το πλεονέκτημα για την άνοδο στην Α1 σε περίπτωση που κάποια ομάδα αποχωρούσε από την Α1 Εθνική Κατηγορία. Πράγματι ο σύλλογος Γ.Α.Σ. Κομοτηνή δήλωσε αδυναμία να συμμετάσχει στην κορυφαία κατηγορία του ελληνικού πρωταθλήματος παρέχοντας τη θέση του στην Αμαρυλλίδα. Με τη σειρά της η ομάδα των Βριλλησίων μετά τον ξαφνικό θάνατο του Προέδρου και ιδρυτή της, Φώτη Γρίβα, πάγωσε τις διαδικασίες αποδοχής της κενής θέσης, δίνοντας στην Αρτέμιδα το πράσινο φως για να αγωνιστεί στην Α1 Εθνική Κατηγορία.

Μετά από μια σειρά φιλόδοξων μεταγραφών ξεκίνησαν επαφές με τον Ερασιτέχνη Ολυμπιακό Βόλου ώστε η ομάδα να απορροφηθεί και να κατέβει στην κορυφαία κατηγορία με την ονομασία του ιστορικού συλλόγου, δηλαδή *«Ολυμπιακός ΑΓΣ Βόλου 1937»*.

## Παραπομπές


Κατηγορία:Αθλητικοί σύλλογοι Μαγνησίας
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Θ.
Κατηγορία:Ιδρύσεις ομάδων καλαθοσφαίρισης σε άγνωστο έτος
Ανκερίτης

Ο **ανκερίτης** (αγγλ. ankerite) είναι ανθρακικό ορυκτό του ασβεστίου, του σιδήρου και του μαγγανίου. Το όνομα ανκερίτης του αποδόθηκε προς τιμήν του Αυστριακού καθηγητή Ορυκτολογίας Ματίας Γιόζεφ Άνκερ (1772–1843), ο οποίος ανακάλυψε πρώτος το ορυκτό στη γενέτειρα περιοχή του Στυρία (Steiermark, ορυχείο Erzberg).

## Εμφάνιση, παραγενέσεις
Σχηματίζεται από την ήπια μεταμόρφωση σιδηρομιγών πετρωμάτων (σιδηρολίθων) και ζωνωδών σιδηρομιγών ιζηματογενών αποθέσεων, σε καρμπονατίτες καθώς και από την υδροθερμική εξαλλοίωση ανθρακικών ιζημάτων ή υδροθερμικών θειούχων ορυκτών. Η δομή του είναι όμοια με αυτή του δολομίτη: Εναλλασσόμενα «στρώματα» ανθρακικών ομάδων με «στρώματα» κατιόντων των μετάλλων που συμμετέχουν στη δομή του ορυκτού. Η εναλλαγή των μεταλλικών κατιόντων - κυρίως μεταξύ ασβεστίου και σιδήρου - είναι υπεύθυνη για τη χαμηλού βαθμού συμμετρία που εμφανίζουν οι κρύσταλλοί του, οι οποίοι είναι μονάξονες, με αποτέλεσμα να μην εμφανίζουν πλεοχρωισμό.

Σχετίζεται με δολομίτη (αποτελώντας παραμικτική σειρά με αυτόν), σιδηρίτη και **κουτνοχορίτη** , με τον οποίο επίσης σχηματίζει παραμικτική σειρά.

Ανευρίσκεται σε πλείστα σημεία της Γης. Αξιοσημείωτες είναι οι εμφανίσεις του στην Αυστρία (περιοχές Erzberg, Eisenerz και Gollrad του Στάιερμαρκ (Steiermark)), στην Ιβρέα της Ιταλίας, τη Γερμανία, τη Γαλλία, στο Όλνταμ (Oldham) της Βρετανίας, την Τσεχία, τις Πολιτείες Κοννέκτικατ, Αρκάνσας και Κολοράντο των ΗΠΑ, την Κολομβία, τη Χιλή και το μεταλλείο Tui της Νέας Ζηλανδίας (αξιοσημείωτα μεγάλοι κρύσταλλοι).

Στην Ελλάδα ανευρίσκεται στα περισσότερα από τα μεταλλεία Λαυρίου, τη Σέριφο, τη Σύρο και την Τήνο (παραλία Απηγανιάς).

## Πηγές
*Τμήμα Γεωλογίας Αριστοτελείου Πανεπιστημίου Θεσσαλονίκης 
*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Ανκεριτης
Κατηγορία:Ορυκτά του μαγγανίου
Κατηγορία:Ορυκτά του μαγνησίου
Κατηγορία:Ορυκτά του σιδήρου
Κατηγορία:Ανθρακικά ορυκτά
Γκούσταβ Χολστ

Ο **Γκούσταβ Θίοντορ Χολστ** (Gustav Theodore Holst, 21 Σεπτεμβρίου 1874 – 25 Μαΐου 1934) ήταν Άγγλος συνθέτης και δάσκαλος μουσικής για σχεδόν 20 χρόνια. Είναι περισσότερο γνωστός για την ορχηστρική του σουίτα *[[Οι Πλανήτες]]*. Έχοντας σπουδάσει στο Βασιλικό Κολέγιο Μουσικής στο Λονδίνο, το πρώιμο έργο του ήταν επηρεασμένο από τον Γκριγκ, τον Βάγκνερ, τον Ρίχαρντ Στράους και τον συμφοιτητή του Ραλφ Βων Ουίλιαμς ενώ αργότερα, μέσω του τελευταίου, από την μουσική του Ραβέλ. Η συνδυασμένη επιρροή από τον Ραβέλ, τον Ινδικό πνευματισμό και τις παραδοσιακές αγγλικές μελωδίες επέτρεψαν στον Χολστ να ελευθερωθεί από τις επιρροές του Βάγκνερ και του Στράους και να διαμορφώσει το δικό του ύφος. Η μουσική του είναι γνωστή για την αντισυμβατική χρήση του μέτρου και τις εμμονικές μελωδίες.

Ο Χολστ συνέθεσε περίπου 200 έργα, μεταξύ των οποίων περιλαμβάνονται όπερες, ύμνοι και τραγούδια.

Έγινε δάσκαλος μουσικής στο Σχολείο θηλέων του Αγίου Παύλου (*St Paul's Girls' School*) και μουσικός διευθυντής του κολεγίου Morley το 1907, κρατώντας και τις δύο θέσεις μέχρι την συνταξιοδότησή του.

Ήταν αδελφός του ηθοποιού του Χόλυγουντ Έρνεστ Κόσσαρντ και πατέρας της συνθέτιδος και μαέστρου, Ίμοτζεν Χολστ, η οποία έγραψε και μία βιογραφία του το 1938.

Το πραγματικό του όνομα ήταν *Gustavus Theodor von Holst* αλλά αφαίρεσε το «von» από το όνομα λόγω των αντιγερμανικών αισθημάτων στην Βρετανία κατά την διάρκεια του Α' Παγκοσμίου Πολέμου, κάνοντάς το επίσημο το 1918.

## Παραπομπές


## Εξωτερικοί σύνδεσμοι
* 

Κατηγορία:Κλασικοί συνθέτες του 20ού αιώνα
Κατηγορία:Άγγλοι συνθέτες
Κατηγορία:Απόφοιτοι του Πανεπιστημιακού Κολλεγίου του Λονδίνου
Paraguayos, República o Muerte

To ***Paraguayos, República ο Muerte*** είναι ο εθνικός ύμνος της Παραγουάης. Οι στίχοι γράφτηκαν από τον Φρανσίσκο Ακούνια ντε Φιγκουερόα (Francisco Acuña de Figueroa), ο οποίος έγραψε επίσης τον εθνικό ύμνο της Ουρουγουάης, Orientales, la Patria ο la tumba. Ο ύμνος ολοκληρώθηκε επίσημα από τον Φιγκουερόα στις 20 Μαΐου του 1846.

Είναι ασαφές ποιος έγραψε τη μουσική. Το σίγουρο είναι ότι το 1933 η τελική έκδοση του ύμνου ενορχηστρώθηκε εκ νέου και αναπτύχθηκε από τον Ρεμπέρτο Χιμένες. 

## Στίχοι

## Σημειώσεις


## Εξωτερικοί σύνδεσμοι
* αρχείο σε μορφή MP3
* Paraguayos

Κατηγορία:Εθνικοί ύμνοι
Κατηγορία:Εθνικά σύμβολα της Παραγουάης
Isle of Beauty, Isle of Splendour

Το τραγούδι **«Isle of Beauty, Isle of Splendour»** («Νησί της ομορφιάς, νησί της μεγαλοπρέπειας») είναι ο εθνικός ύμνος της Δομινίκας. Καθιερώθηκε το 1967, όταν η Δομινίκα απέκτησε καθεστώς κράτους. Οι στίχοι είναι του Ουίλφρεντ Όσκαρ Μόργκαν Ποντ (Wilfred Oscar Morgan Pond) και η μουσική του Λίμουελ Μακ Φέρσον Κρίστιαν (Lemuel McPherson Christian). Ο ύμνος ψηφίστηκε ανάμεσα στους 10 καλύτερους ύμνους των χωρών που έλαβαν μέρος στους Ολυμπιακούς Αγώνες του Πεκίνου το 2008.

## Επίσημοι στίχοι (αγγλικά)
:Isle of beauty, isle of splendour,
:Isle to all so sweet and fair,
:All must surely gaze in wonder
:At thy gifts so rich and rare.
:Rivers, valleys, hills and mountains,
:All these gifts we do extol.
:Healthy land, so like all fountains,
:Giving cheer that warms the soul.

:Dominica, God hath blest thee
:With a clime benign and bright,
:Pastures green and flowers of beauty
:Filling all with pure delight,
:And a people strong and healthy,
:Full of godly, rev'rent fear.
:May we ever seek to praise Thee
:For these gifts so rich and rare.

:Come ye forward, sons and daughters
:Of this gem beyond compare.
:Strive for honour, sons and daughters,
:Do the right, be firm, be fair.
:Toil with hearts and hands and voices.
:We must prosper! Sound the call,
:In which ev'ryone rejoices,
:"All for Each and Each for All."

## Ελληνική μετάφραση
:Νησί της ομορφιάς, νησί της λαμπρότητας,
:Νησί τόσο γλυκό και όμορφο για όλους,
:Όλοι σίγουρα πρέπει να βλέπουν απορημένοι 
:Τα τόσο πλούσια και σπάνιά σου κάλλη.
:Ποταμούς, κοιλάδες, λόφους και βουνά,
:Όλα αυτά τα καλά εκθειάζουμε συνεχώς.
:Γερή γη, όπως όλες οι πηγές,
:Δίνοντας χαρά που ζεσταίνει την ψυχή.

:Δομινίκα, ο Θεός σε ευλόγησε
:Με ένα ήπιο και λαμπρό κλίμα,
:Πράσινα λιβάδια και όμορφα λουλούδια 
:Που γεμίζουν τους πάντες με αγνή ευχαρίστηση,
:Και έναν λαό δυνατό και υγιή,
:Γεμάτο από θεϊκό και σεβάσμιο δέος .
:Είθε πάντα να ζητάμε να σε υμνούμε
:Για τα τόσα πλούσια και σπάνια κάλλη.

:Ελάτε μπροστά, γιοι και κόρες
:Από αυτόν τον πολύτιμο λίθο χωρίς διάκριση.
:Αγωνιστείτε για την τιμή, γιοι και κόρες,
:Κάντε το καλό, να είστε σταθεροί, να είστε δίκαιοι.
:Μοχθήστε με τις καρδιές και τα χέρια και τις φωνές.
:Πρέπει να ευημερήσουμε! Κάντε να ηχήσει το κάλεσμα,
:Για το οποίο ο καθένας είναι γεμάτος χαρά,
:"Ένας για Έναν και Ένας για Όλους."

## Εξωτερικοί σύνδεσμοι
* http://www.avirtualdominica.com/flag.cfm- Εθνικός ύμνος της Δομινίκας και άλλα εθνικά σύμβολα.

## Παραπομπές


Κατηγορία:Εθνικοί ύμνοι
Κατηγορία:Εθνικά σύμβολα της Δομινίκας
Σεληνιακός μήνας

Στα σεληνιακά ημερολόγια, ένας **σεληνιακός μήνας** είναι το διάστημα μεταξύ δύο ίδιων συζυγιών (νέα σελήνη ή πανσέληνοι). Παλαιότερα όλοι οι λαοί, και οι Έλληνες< είχαν σεληνοηλιακά ημερολόγια. Ένα τέτοιο χρησιμοποιούμε και σήμερα για το Πάσχα, το οποίο είναι βασισμένο στην περίοδο του Μέτωνα που αναπτύχθηκε στην Αθήνα την εποχή του Πλάτωνα. Στην αρχαία Ελλάδα, τη μεσοανατολική και την ευρωπαϊκή παράδοση, ο μήνας αρχίζει όταν ο μηνίσκος της νέας σελήνης γίνεται ορατός για πρώτη φορά μετά τη σύνοδο με τον Ήλιο 1 ή 2 ημέρες πριν το βράδυ αυτό (αυτό ισχύει και στο Ισλαμικό Ημερολόγιο). Στην Αρχαία Αίγυπτο ο σεληνιακός μήνας άρχιζε την ημέρα που το φεγγάρι δεν ήταν πια ορατό λίγο πριν την ανατολή. Μια άλλη εκδοχή ορίζει την περίοδο από πανσέληνο σε πανσέληνο. Ο Μηχανισμός των Αντικυθήρων έχει διάφορα σεληνοηλιακά ημερολόγια (του Μέτωνα, της Ολυμπιάδας, του Καλλίπου) τα οποία συγχρονίζει.
Υπάρχουν διάφοροι σεληνιακοί μήνες. Συνήθως όταν λέμε σεληνιακός μήνας εννοούμε τον συνοδικό (περίπου 29,5 ημέρες.

Ονομα 	διάρκεια σε ημέρες

συνοδικός	29,530588861 

δρακοντικός	27,212220815 

τροπικός	27,321582252 

αστρικός	27,321661554 

ανωμαλιακός	27,554549886 

Κατηγορία:Μονάδες χρόνου
Κατηγορία:Ημερολόγια
Κατηγορία:Συστήματα χρονολόγησης
Ηλιοσκόπιο

Το **Ηλιοσκόπιο** είναι ένας δίσκος σε μουσική αποκλειστικά του Σταύρου Κουγιουμτζή και σε στίχους του Ποιητή Γιώργου Θέμελη. Η ηχογράφηση του δίσκου έγινε στα στούντιο της "Columbia" με ηχολήπτη τον Γιώργο Κωνσταντόπουλο και η μακέτα του εξωφύλλου είναι της Λίκας Φλώρου. Κυκλοφόρησε τις αρχές του 1973.

## Τραγούδια
Τα τραγούδια που περιέχει είναι τα εξής:

#Το πρώτο περιστέρι (Γ. Νταλάρας και χορωδία)
#Λίγη είναι η σάρκα (Γ. Νταλάρας και χορωδία)
#Αυτός που θα φανερωθεί (Γ. Νταλάρας)
#Πώς να σε πάρω (Αιμ. Κουγιουμτζή)
#Η πρώτη Ανάσταση (Γ. Νταλάρας)
#Πάσχα των Ελλήνων (Γ. Νταλάρας και χορωδία)
#Μήτηρ Θεού (Αιμ. Κουγιουμτζή και χορωδία)
#Να σταματήσω τον καιρό (Γ. Νταλάρας)
#Αίμα κι αηδόνι μου (Αιμ. Κουγιουμτζή)
#Τσάμικος χορός (Ορχηστρικό)
#Χασάπικο (Γ. Νταλάρας)

## Δείτε ακόμη
***Αναλυτική δισκογραφία: [[Γιώργος Νταλάρας (δισκογραφία)]]***

Κατηγορία:Δισκογραφία του Γιώργου Νταλάρα
Κατηγορία:Άλμπουμ του 1973
Κατηγορία:Άλμπουμ από τη Minos EMI
Σαραντάπορος

Ο **Σαραντάπορος** είναι ποταμός της Ηπείρου και Μακεδονίας με συνολικό μήκος 50 χλμ. Πηγάζει από το όρος Μαύρη Πέτρα, σε υψόμετρο 1.500 μέτρων, της οροσειράς του Γράμμου και ενώνεται με τον ποταμό Αώο κοντά στο τελωνείο της Μέρτζιανης στα ελληνοαλβανικά σύνορα. Από εκεί εισέρχεται στο Αλβανικό έδαφος και εκβάλλει στην Αδριατική θάλασσα. Η λεκάνη απορροής του καλύπτει 870 τετραγωνικά χιλιόμετρα. Η κοίτη του ποταμού Σαραντάπορου είναι αρκετά φαρδιά, σε κάποια σημεία όμως όπως είναι αυτό που περνάει από τα χωριά της Κόνιτσας Αμάραντος και Καβάσιλα ο ποταμός στενεύει.

Ο Σαραντάπορος συγκεντρώνει τα νερά των ρεμάτων που χύνονται προς τη νότια πλευρά του Γράμμου και την δυτική πλευρά του Σμόλικα, μεταξύ των οποίων και αυτό του Βουρκοπόταμου που κατεβαίνει από το χωριό Κεράσοβο και ακολουθεί μια διαδρομή ανάμεσα στους ορεινούς όγκους του Γράμμου, του Βοΐου και του Σμόλικα. Ένα από τα αξιοθέατα κατά μήκος του ποταμού είναι το δίτοξο πέτρινο γεφύρι μεταξύ των χωριών Δροσοπηγή και Πλαγιά, το οποίο κατασκευάστηκε το 1747. Παλιότερα ο ποταμός στολιζόταν και από αρκετά παραδοσιακά πέτρινα γεφύρια. Επειδή όμως βρίσκεται πολύ κοντά στα σύνορα της χώρας, ο Ελληνικός Στρατός αναγκάστηκε κατά τη διάρκεια του Β' Παγκοσμίου  Πολέμου να τα ανατινάξει σχεδόν όλα για να προφυλάξει τα σύνορα από τα στρατεύματα των εχθρών.

## Δείτε επίσης

* Μάχη του Σαρανταπόρου

*Πίνδος
*Κόνιτσα

## Εξωτερικοί σύνδεσμοι

* Ποταμός Σαραντάπορος

*Υπουργείο Αγροτικής Ανάπτυξης
* Ιστοσελίδα για την περιοχή της Κόνιτσας
*Γεφύρι Καντσίκου-Ζέρμας

## Παραπομπές


Κατηγορία:Ποταμοί της Ηπείρου
Κατηγορία:ποταμοί της Μακεδονίας
Δον Ιωάννης Δαλέζιος

Ο **Δον Ιωάννης Δαλέζιος** (Σύρος, Φεβρουάριος 1856 – Βόλος, 18 Μαρτίου 1898) ήταν εθνομάρτυρας στον αγώνα κατά των Τούρκων, εφημέριος της καθολικής εκκλησίας του Βόλου.

Σπούδασε στη Σύρο και στη συνέχεια στη Γένοβα. Στη συνέχεια επέστρεψε στη Σύρο και τον Δεκέμβριο του 1884 πήγε στον Βόλο, ο οποίος ήταν κάτω από τουρκική κυριαρχία, για να υπηρετήσει ως εφημέριος.

Ο Δον Δαλέζιος αντικατέστησε τον Στέφανο Μαντζολίνο ως ιερέας της Καθολικής εκκλησίας Βόλου, η οποία ήταν αφιερωμένη στην Αμίαντο Σύλληψη της Θεοτόκου.

Εκεί είχε δείξει ιδιαίτερο θάρρος και φιλοπατρία, και καυτηρίαζε τις Τουρκικές αρχές, συμπεριφορά που προκάλεσε την ενόχλησή τους. Υποστήριζε τους Έλληνες και το ημέρες μετά τον Φεβρουάριο του 1898, όταν σώθηκε ο Βασιλέας Γεώργιος, έκανε κήρυγμα ζητώντας την αποχώρηση των Τούρκων. Τη νύχτα 18 προς 19 Μαρτίου 1898 δολοφονήθηκε.

Η κηδεία του έγινε με ιδιαίτερη επισημότητα στον Ορθόδοξο Μητροπολιτικό Ναό από τον Μητροπολίτη Δημητριάδος. Εκατό χρόνια μετά τη δολοφονία του, ανεγέρθηκε προτομή του στον περίβολο της Καθολικής Εκκλησίας.

Στην Άνω Σύρο, κοντά στη Μητρόπολη, βρίσκεται προτομή του Δον Δαλεζίου.

## Παραπομπές


## Εξωτερικοί σύνδεσμοι
* Ο Δον Ιωάννης Δαλέζιος στον ''Πανδέκτη'' του Εθνικού Ιδρύματος Ερευνών

Δαλεζιος, Ιωαννης
Δαλεζιος, Ιωαννης
Εμβατήριο των Παρθένων Νήσων

To **"Virgin Islands March"** είναι ένα πατριωτικό τραγούδι το οποίο θεωρείται ως ο εθνικός ύμνος των Αμερικανικών Παρθένων Νήσων.

Το τραγούδι αποτελεί σύνθεση του Σαμ Γουίλιαμς και του κατοίκου των Παρθένων Νήσων, Άλτον Άνταμς και χρονολογείται από τη δεκαετία του 1920.

Δημοσιογράφος αγγλικής εφημερίδας έχει συγκρίνει το τραγούδι με άλλα, όπως εκείνο που ακούγεται στην ταινία Μαίρη Πόπινς.

## Στίχοι στα αγγλικά
:All hail our Virgin Islands.
:Em'ralds of the sea,
:Where beaches bright with coral sand
:And trade winds bless our native land.
:All hail our Virgin Islands,
:Bathed in waters blue,
:We give our loyalty,
:Full to thee,
:And pledge allegiance forever true.

:To thee our Virgin Islands,
:Loving voices raise
:A song in praise of brotherhood,
:Where right makes might to fight for good.
:To thee our Virgin Islands,
:Haven of the free,
:We sing our love to thee,
:Joyously,
:Our own fair islands of liberty.

:March on oh Virgin Islands,
:In the joyful throng,
:Uphold the right and right the wrong
:Where only peace and love belong.
:March on oh Virgin Islands,
:Democratic land.
:Together hand in hand,
:Take your stand,
:Forever soldiers in freedom's band.
 
:God bless our Virgin Islands,
:Humbly now we pray,
:Where all mankind can join today
:In friendly warmth of work and play.
:God bless our Virgin Islands,
:Beautiful and tall.
:Beneath a sunny sky,
:Hilltops high
:Hold out a welcome for one and all.

## Ελληνική μετάφραση
:Όλοι χαιρετούμε τα Παρθένα Νησιά μας.
:Σμαράγδια της θάλασσας,
:Όπου λάμπουν οι ακρογιαλιές με κοραλλένια άμμο
:Και ευλογείται η γη μας από τους αληγείς ανέμους.
:Όλοι χαιρετούμε τα Παρθένα Νησιά μας,
:Λουσμένοι στα γαλάζια νερά,
:Προσφέρουμε την αφοσίωσή μας,
:Πλήρως σε αυτά,
:Και υποσχόμαστε αληθινή πίστη για πάντα.

:Σε εσάς, τα δικά μας Παρθένα Νησιά,
:Αγαπημένες φωνές τραγουδούν φωναχτά
:Ένα τραγούδι επαινώντας την αδερφότητα,
:Όπου το δίκαιο φτιάχνει τη δύναμη για να πολεμήσει για το καλό .
:Σε σας, Παρθένα μας Νησιά,
:Παράδεισε των ελευθέρων,
:Σας τραγουδούμε την αγάπη μας,
:Με χαρά,
:Τα δικά μας ωραία νησιά της ελευθερίας.

:Πορευτείτε ω Παρθένα Νησιά,
:Στο καταχαρούμενο πλήθος,
:Κρατάτε το δίκαιο και το σωστό και λάθος
:Όπου ανήκουν η ειρήνη και η αγάπη.
:Πορευτείτε ω Παρθένα Νησιά,
:Δημοκρατική χώρα.
:Μαζί χέρι χέρι,
:Σταθείτε,
:Για πάντα πολεμιστές στην ορχήστρα της ελευθερίας.
 
:Ο Θεός να ευλογεί τα Παρθένα μας Νησιά,
:Ταπεινά τώρα προσευχόμαστε,
:Εκεί όπου όλοι οι άνθρωποι μπορούν σήμερα να ενωθούν
:Στη φιλική θαλπωρή της δουλειάς και του παιχνιδιού.
:Ο Θεός να ευλογεί τα Παρθένα μας Νησιά,
:Όμορφα και μεγάλα.
:Κάτω από έναν ηλιόλουστο ουρανό,
:Οι λόφοι ψηλά
:Μας καλωσορίζουν έναν έναν και όλους μαζί.

## Παραπομπές


## Πηγές
* https://web.archive.org/web/20050310124606/http://www.viang.ang.af.mil/vimarch.htm

Κατηγορία:Εθνικοί ύμνοι
Κατηγορία:Αμερικανικές Παρθένοι Νήσοι
Παγκόσμιο πρωτάθλημα Φόρμουλα 1 (1951)

Το 1951, η FIA διοργάνωσε το **2ο παγκόσμιο πρωτάθλημα της [[Φόρμουλα 1]]**. Ξεκίνησε στις 27 Μαΐου με το Ελβετικό Γκραν Πρι και ολοκληρώθηκε στις 28 Οκτωβρίου με αυτό της Ισπανίας. Νικητής αναδείχτηκε ο Χουάν Μανουέλ Φάντζιο.

## Σύνοψη
Αν και οι οδηγοί της Alfa Romeo κατέκτησαν 4 από τους 8 αγώνες και ο Φάνζτιο τον τίτλο του πρωταθλητή, η Φερράρι με τους καινούριους κινητήρες 4,5 λίτρων με υπερτροφοδότηση κατάφερε να απειλήσει την κυριαρχία της πρώτης, προειδοποιώντας για αυτά που θα ακολουθούσαν την επόμενη χρονιά. Η Φερράρι κατάφερε να κερδίσει 3 αγώνες.

## Αγώνες
Σε σχέση με την προηγούμενη χρονιά, δεν υπήρχε ο αγώνας του Μονακό, αλλά υπήρχαν αυτοί της Γερμανίας και της Ισπανίας. Άλλα 14 ανεπίσημα γκραν πρι διεξήχθησαν στην Ιταλία, Αγγλία, Γαλλία και στην Ολλανδία. Στο Indianapolis 500 πήραν μέρος μόνο Αμερικάνοι οδηγοί.

Οι επίσημοι αγώνες και οι νικητές σε κάθε έναν από αυτούς: 

## Βαθμολογία
Οι κανόνες ήταν οι ίδιοι με την πρώτη χρονιά. Οι 5 πρώτες θέσεις βαθμολογούνταν με 8, 6, 4, 3 και 2. 1 επιπλέον βαθμό κέρδιζε ο οδηγός με τον ταχύτερο γύρο. Μόνο οι καλύτερες 4 βαθμολογίες κάθε οδηγού μετρούσαν για το πρωτάθλημα. Σε περίπτωση που ένας οδηγός αντικαθιστούσε κάποιον άλλον στην διάρκεια του αγώνα, και τελικά βρισκόταν μέσα στις 5 βαθμολογούμενες θέσεις, και οι δύο οδηγοί μοιράζονταν τους βαθμούς. 83 οδηγοί έλαβαν μέρος στο πρωτάθλημα. Από αυτούς οι 42 κατάφεραν να τερματίσουν σε κάποιο από αυτούς. Οι οδηγοί που κατάφεραν να πάρουν κάποιο βαθμό είναι φαίνονται στον παρακάτω πίνακα. 

## Παραπομπές


## Εξωτερικοί σύνδεσμοι
* 

1951
Κατηγορία:Μηχανοκίνητος αθλητισμός το 1951
Παγκόσμιο πρωτάθλημα Φόρμουλα 1 (1952)

Το 1952 διεξήχθη το **3ο παγκόσμιο πρωτάθλημα [[Φόρμουλα 1]]**. Η Διεθνής Ομοσπονδία Αυτοκινήτου αποφάσισε το πρωτάθλημα αυτό να γίνει με τους κανόνες της Φόρμουλα 2. Το πρωτάθλημα ξεκίνησε στις 18 Μαΐου και τελείωσε μετά από 8 αγώνες στις 7 Σεπτεμβρίου. Νικητής ήταν ο Ιταλός Αλμπέρτο Ασκάρι, με Φερράρι.

## Σύνοψη
Η Alfa Romeo, μη μπορώντας να χρηματοδοτήσει το νέο αυτοκίνητο αποχωρεί από το πρωτάθλημα. Η FIA έκανε χρήση των κανονισμών της Φόρμουλα 2, με σκοπό να προσελκύσει περισσότερους κατασκευαστές, αν και τελικά η Φερράρι, με το μοντέλο Ferrari 500 νίκησε σε όλα τα Ευρωπαϊκά γκραν πρι. Οι κινητήρες ήταν δίλιτροι χωρίς υπερτροφοδότηση. Ο Ασκάρι νίκησε σε 6 αγώνες, ενώ δεν αγωνίστηκε στο πρώτο γκραν πρι στην Ελβετία, αφού βρισκόταν στις ΗΠΑ για το Indianapolis 500. Η Gordini και η Maserati είχαν μικρές αλλαγές, ενώ ο Μάικ Χόθορν με Cooper θα καταφέρει με την ικανότητά του να κερδίσει μια θέση στη Φερράρι την επόμενη χρονιά. Ο Φάντζιο μετά από ένα σοβαρό ατύχημα, δεν πήρε μέρος σε αυτό το πρωτάθλημα.

## Αγώνες
Σε σχέση με το 2ο πρωτάθλημα αντί της πίστας της Ισπανίας υπήρχε μία νέα στη Ολλανδία. Παράλληλα διάφοροι ανεπίσημοι αγώνες διοργανώθηκαν σε όλο τον κόσμο. 

Οι επίσημοι αγώνες και οι νικητές τους:

## Βαθμολογία
Οι 5 πρώτες θέσεις βαθμολογούνταν με 8, 6, 4, 3 και 2, ενώ 1 επιπλέον βαθμό έπαιρνε ο οδηγός με τον ταχύτερο γύρο. Σε περίπτωση αντικατάστασης του οδηγού με άλλον, οι δυο τους μοιράζονταν τους βαθμούς. Μόνο τα καλύτερα 4 αποτελέσματα μετρούσαν στην τελική βαθμολογία κάθε οδηγού.
Από τους 104 οδηγούς που πήραν μέρος, οι παρακάτω 22 κατάφεραν να πάρουν βαθμούς, ενώ συνολικά 71 κατάφεραν να τερματίσουν σε κάποιο από τους αγώνες.
 

## Παραπομπές


## Εξωτερικοί σύνδεσμοι
* 

1952
Κατηγορία:Μηχανοκίνητος αθλητισμός το 1952
Κέλλυ Μπουρδάρα

Η **Καλλιόπη** *(Κέλλυ)* **Μπουρδάρα** (γενν. 1948) είναι Ελληνίδα καθηγήτρια ιστορίας δικαίου στη Νομική Σχολή Αθηνών και πολιτικός.

## Βιογραφία
Γεννήθηκε στην Αθήνα και είναι κόρη του στρατηγού Αλκιβιάδη Μπουρδάρα, από την Ευρυτανία. Σπούδασε νομική στο πανεπιστήμιο Αθηνών και ιστορία στο Πανεπιστήμιο της Σορβόννης. Έλαβε το μεταπτυχιακό της από το ίδιο πανεπιστήμιο και σε αυτό της Ουάσινγκτον. Διδάκτωρ της Νομικής Σχολής του Πανεπιστημίου Αθηνών. Ακολούθησε ακαδημαϊκή σταδιοδρομία -συγχρόνως ήταν δικηγόρος Αθηνών- και σήμερα είναι ομ. καθηγήτρια ιστορίας δικαίου στη νομική σχολή του Πανεπιστημίου Αθηνών. Ομιλεί ελληνικά, γαλλικά, αγγλικά, γερμανικά, ιταλικά.

Έχει διδάξει Ιστορία Δικαίου σε πανεπιστήμια των ΗΠΑ και ευρωπαϊκά. Έχει λάβει μέρος σε διεθνή και πανελλήνια συνέδρια. Έχει γράψει πολλές μονογραφίες όπως: *Καθοσίωσις και τυραννίς….το πολιτικό αδίκημα στο Βυζάντιο (8<sup>ος</sup>-13<sup>ος</sup> αιώνας)*, Αθήνα 2015 – *Η διάκριση των φύλων ως κριτήριο στις ρυθμίσεις των Νεαρών Λέοντος Στ’ του Σοφού*, Αθήνα. Κομοτηνή 2011 – *Εικονομαχία και Δίκαιο. Νομική θεώρηση των αγιολογικών κειμένων*, Αθήνα – Κομοτηνή 2004 – Λ*εξιλόγιο λατινικών νομικών όρων με ελληνική μετάφραση*, Αθήνα – Κομοτηνή 1994 – *Το δίκαιο στα αγιολογικά κείμενα*, Αθήνα – Κομοτηνή 1987. Έχει γράψει πλήθος άρθρων  βυζαντινού, μεταβυζαντινού και νεότερου δικαίου σε επιστημονικά περιοδικά και συλλογικούς τόμους στα ελληνικά, γαλλικά και αγγλικά. Το 2022 εκδόθηκαν προς τιμήν της Σύμμεικτα με τίτλο «Αρετήν την καλλίστην».

Στις εκλογές του Ιουνίου 1989 εξελέγη βουλευτής Β΄ Αθηνών με το κόμμα της Νέας Δημοκρατίας. Επανεξελέγη το Νοέμβριο του 1989, τον Απρίλιο του 1990 και το 1993. Στην κυβέρνηση Μητσοτάκη διετέλεσε υφυπουργός εθνικής παιδείας και θρησκευμάτων ενώ το 1992 διορίστηκε υφυπουργός πολιτισμού.  Από το 2008 έως το 2011 ήταν εκπρόσωπος της Ελλάδας στο Εκτελεστικό Γραφείο της UNESCO. Από το 2015 έως το 2022 υπήρξε Γραμματεύς της Ένωσης τ. Βουλευτών-Ευρωβουλευτών. Από το 2014 μέχρι σήμερα είναι διευθύντρια του Ινστιτούτου Ανθρωπιστικών Σπουδών Νίκος Σβορώνος του Ευρωπαϊκού Οργανισμού Δημοσίου Δικαίου (EPLO)https://eplo.int/.

## Πηγές


Κατηγορία:Καθηγητές νομικής Αθηνών
Κατηγορία:Βουλευτές Ευρυτανίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Πολιτισμού
Κατηγορία:Έλληνες υφυπουργοί Εθνικής Παιδείας και Θρησκευμάτων
Μέριλαντ

Το **Μέριλαντ** (), επίσημα η **Πολιτεία του Μέριλαντ**, είναι μια από τις πολιτείες των Ηνωμένων Πολιτειών της Αμερικής, που βρίσκεται στη Μεσοατλαντική Περιοχή των ΗΠΑ. Έχει έκταση 32.133 τ.χλμ. και πληθυσμό 6.263.220 κατοίκους (εκτίμηση 2024). Συνορεύει με τη Βιρτζίνια, τη Δυτική Βιρτζίνια και την Περιφέρεια της Κολούμπια στα νοτιοανατολικά, την Πενσυλβάνια στα βόρεια, και το Ντέλαγουερ στα ανατολικά. 

Πρωτεύουσα της πολιτείας του Μέριλαντ, είναι η Αννάπολις, και μεγαλύτερη πόλη σε πληθυσμό, η Βαλτιμόρη (593.000 κατοίκους η πόλη, και πάνω από 2.8 εκατομμύρια η μητροπολιτική περιοχή). 

Ιστορικά ήταν μια από τις Αποικίες του Τσέσαπικ, της οποίας η οικονομική βάση ήταν η καλλιέργεια καπνού από σκλάβους. Εδαφικά μπορεί να συγκριθεί με την ευρωπαϊκή χώρα του Βελγίου. Σύμφωνα με την Υπηρεσία Απογραφών των Η.Π.Α., το Μέριλαντ έχει το δεύτερο μεγαλύτερο διάμεσο εισόδημα ανά νοικοκυριό από τις υπόλοιπες 48 πολιτείες (80.776$ το 2017).

Αποτέλεσε την πέμπτη πολιτεία που επικύρωσε το Σύνταγμα των Ηνωμένων Πολιτειών και φέρει δύο ψευδώνυμα: «Old Line State», (= «Πολιτεία παλαιάς μεθορίου»), και «Free State» (= «Ελεύθερη Πολιτεία»). Όντας συνοριακή πολιτεία, επιδεικνύει ιστορικά χαρακτηριστικά και βόρειας και νότιας Πολιτείας.

## Πανεπιστήμια
Ιδιαίτερου κύρους Πανεπιστήμια της πολιτείας του Μέριλαντ, είναι το Πανεπιστήμιο Τζονς Χόπκινς και το Πανεπιστήμιο του Μέριλαντ. Αμφότερα βρίσκονται στη Βαλτιμόρη. Το πρώτο είναι ιδιωτικό το δεύτερο κρατικό. Η εισαγωγή αλλοδαπών φοιτητών ειδικά στο πρώτο κρίνεται πολύ δύσκολη ενώ στο δεύτερο σχετικά δύσκολη.

Και τα δύο χορηγούν Πτυχίο (Bachelor's), Μεταπτυχιακό (Master's) και Διδακτορικό Δίπλωμα. Και τα δύο παρέχουν φοιτητικό ξενώνα και εστιατόριο.
* Τα ετήσια δίδακτρα του πρώτου υπερβαίνουν το διπλάσιο των ετησίων του δευτέρου.

## Διοίκηση
Κυβερνήτης είναι ο Γουές Μουρ, Δημοκρατικός, ο οποίος ορκίστηκε στις 18 Ιανουαρίου 2023.

## Παραπομπές


## Εξωτερικοί σύνδεσμοι
* 
* 
* 


Κατηγορία:Πολιτείες των ΗΠΑ
Σπύρος Φλογαΐτης

Ο **Σπύρος Φλογαΐτης** (1950) είναι καθηγητής δημοσίου δικαίου στην Νομική σχολή Αθηνών, Διευθυντής  και Πρόεδρος του Διοικητικού Συμβουλίου του European Public Law Organization, Επισκέπτης Καθηγητής της Νομικής Σχολής (Τμήματος Νομικής "Κατεύθυνσης Ελληνικού Δικαίου") του Ευρωπαϊκού Πανεπιστημίου Κύπρου  δυο φορές υπηρεσιακός Υπουργός Εσωτερικών, και μία φορά Αναπληρωτής Υπουργός Εξωτερικών.

## Βιογραφία
Γεννήθηκε στη Λευκάδα σπούδασε Νομική στο Πανεπιστήμιο Αθηνών, Ιστορία και Φιλολογία στην Πρακτική Σχολή Ανωτάτων Σπουδών του Παρισιού *(École Pratique des Hautes Études)*. Επίσης, κατέχει διδακτορικό δίπλωμα στην Ιστορία και το Δίκαιο από τα πανεπιστήμια *[[Paris I]]* και *[[Paris II|II]]* αντίστοιχα. Το 1980 εξελέγη λέκτορας της Νομικής σχολής Αθηνών και το 1982 ανακηρύχθηκε τακτικός Καθηγητής του Δημοκρίτειου Πανεπιστημίου Θράκης. Δέκα χρόνια αργότερα, το 1992, εξελέγη καθηγητής Δημοσίου Δικαίου στη Νομική σχολή Αθηνών. 

Την περίοδο 1981-1982 διετέλεσε βοηθός του νομικού συμβούλου του πρωθυπουργού Ανδρέα Παπανδρέου ενώ έχει διατελέσει νομικός σύμβουλος σε αρκετά υπουργεία. Επίσης, έχει χρηματίσει πρόεδρος της Επιτροπής για τον Κώδικα Οδικής Κυκλοφορίας (1996-97), του διοικητικού δικαστηρίου του Οργανισμού Ηνωμένων Εθνών, του διοικητικού συμβουλίου της Εταιρείας Παροχής Αερίου Θεσσαλονίκης και αναπληρωτής πρόεδρος του Εθνικού Συμβουλίου Ραδιοτηλεόρασης. Το καλοκαίρι του 2007, λόγω των επικείμενων εκλογών, ανέλαβε υπηρεσιακός υπουργός Εσωτερικών, Δημόσιας Διοίκησης και Αποκέντρωσης. Η θητεία του συνέπεσε με τις δασικές πυρκαγιές που συγκλόνισαν την Ελλάδα το καλοκαίρι του 2007. Τον Σεπτέμβριο του 2009 διορίστηκε για δεύτερη φορά υπηρεσιακός υπουργός Εσωτερικών με αφορμή τις εκλογές της 4ης Οκτωβρίου.

Στις 28 Αυγούστου 2015 κατά τον διορισμό της Υπηρεσιακής Κυβέρνησης Βασιλικής Θάνου ανέλαβε Αναπληρωτής υπουργός Εξωτερικών για Ευρωπαϊκές Υποθέσεις μέχρι τη διενέργεια εκλογών στις 20 Σεπτεμβρίου 2015.

Διευθυντής του Ευρωπαϊκού Οργανισμού Δημοσίου Δικαίου (EPLO), ο οποίος είναι διεθνής οργανισμός με έδρα την Αθήνα.

Είναι νυμφευμένος και έχει δύο παιδιά. Έχει τιμηθεί με το παράσημο του ιππότη της Λεγεώνας της Τιμής της γαλλικής Δημοκρατίας . Έχει συγγράψει αρκετά μελέτες νομικού περιεχομένου.

## Πηγές


Κατηγορία:Καθηγητές νομικής Αθηνών
Κατηγορία:Έλληνες υπουργοί Εσωτερικών, Δημόσιας Διοίκησης και Αποκέντρωσης
Κατηγορία:Ιππότες της Λεγεώνας της Τιμής
Κατηγορία:Έλληνες υπουργοί Εσωτερικών
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Αλουνογενής

Ο **αλουνογενής** (αγγλ. alunogen) είναι ορυκτό ένυδρο θειικό άλας του αργιλίου. Το όνομά του προέρχεται από το λατινικό *alum* για το αργίλιο και το ελληνικό *γένος*  = το ορυκτό που «γεννά» αλουμίνιο. Στη βιβλιογραφία αναφέρεται, επίσης, και ως **αλουνογενίτης, δαβίτης, κεραμοστυπτηρίτης** και **αλλοτριχίτης του Hausmann**.

Σχηματίζεται από αντιδράσεις θειικών ιόντων, προερχόμενων από εξαλλοιώσεις θειούχων ορυκτών, με αργιλούχα ορυκτά σε σχιστολίθους, στα τοιχώματα εξαλλοιουμένων αποθέσεων πυριτών σε ξηρά κλίματα, καθώς και στα όρια ανθρακοφόρων κοιτών. Επίσης απαντά σε φουμαρόλες και σολφατάρες χαμηλών, σχετικά, θερμοκρασιών.

## Εμφάνιση
Σχετίζεται με σιδηροπυρίτη, μαρκασίτη, αλοτριχίτη, μελαντερίτη και γύψο.

Ανευρίσκεται σε πολλές περιοχές του πλανήτη, σε ορισμένες μάλιστα σε αρκετά μεγάλες ποσότητες. Αξιοσημείωτες εμφανίσεις του είναι στην περιοχή Nova Bana της Σλοβακίας, στη σολφατάρα του Pozzuoli του Βεζούβιου και στην περιοχή Vulcano των νήσων Λίπαρι της Ιταλίας, στη Γαλλία (περιοχές Sain Bel Ροδανού και Ronchamp), την Ισπανία (Teruel), τη Γερμανία (ιδιαίτερα στη Σαξωνία), σε ηφαιστειακές περιοχές της χερσονήσου Καμτσάτκα της Ρωσίας, τη Χιλή (περιοχή Ικουίκουε), στο όρος Πελέ της Μαρτινίκας, στις Πολιτείες Νέο Μεξικό (Alum Mountain, εκτεταμένες αποθέσεις), Βόρεια Καρολίνα, Γιούτα, Καλιφόρνια και Αλάσκα (περιοχή ηφαιστείου Αγίου Αυγουστίνου) των ΗΠΑ, το Βέρνον του Καναδά, την Κίνα, την Ανταρκτική και την Αυστραλία.

Στην Ελλάδα ανευρίσκεται στα ορυχεία της περιοχής «Πλάκα» του Λαυρίου και στο ορυχείο «Ολυμπιάδα» της Κασσάνδρας στην Χαλκιδική.

## Πηγές

*Handbook of Mineralogy
*Mindat.org
*Webmineral.com
*Mineral Atlas

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

## Σημειώσεις


Αλουνογενης
Κατηγορία:Ορυκτά του θείου
Κατηγορία:Ένυδρα άλατα
Σκήτη Αγίου Δημητρίου Βατοπεδίου

Η **Σκήτη του Αγίου Δημητρίου** απέχει γύρω στη μία ώρα νοτιοδυτικά της Μονής Βατοπεδίου, στην οποία και υπάγεται. Το καθολικό της είναι αφιερωμένο στον Άγιο Δημήτριο. Είναι σε μορφή οικισμού. Στη θέση της Σκήτης ήταν πιθανότατα η παλαιά μονή του Χαλκέως. Οργανώθηκε ως Σκήτη το 18ο αιώνα. Οι καλύβες της Σκήτης του Αγίου Δημητρίου είναι είκοσι μία. Οι περισσότερες από αυτές είναι σήμερα ερειπωμένες.

Κατηγορία:Μονή Βατοπεδίου
Μάχη των Θερμοπυλών (1941)

Η **Μάχη των Θερμοπυλών** του Δεύτερου Παγκοσμίου Πολέμου έλαβε χώρα τον Απρίλιο του 1941, κατά τη γερμανική εισβολή στην Ελλάδα, μετά τις ήττες των ελληνικών και συμμαχικών στρατευμάτων, στις μάχες της Βεύης και της Κλεισούρας και τη συνθηκολόγηση του ελληνικού στρατού την 20ή Απριλίου 1941.

Τα στρατεύματα της βρετανικής κοινοπολιτείας είχαν υποχωρήσει από τα περάσματα του Ολύμπου και των Σερβίων και άρχισαν να στήνουν αμυντικές θέσεις στο ιστορικό πέρασμα των Θερμοπυλών. Ο στρατηγός Μπέρναρντ Φρέιμπεργκ έλαβε εντολή να υπερασπιστεί το παράκτιο πέρασμα ενώ ο στρατηγός Μακκέι να κρατήσει το χωριό Μπράλος. Από την πλευρά των Νεοζηλανδών, η 5η Ταξιαρχία αναπτύχθηκε κατά μήκος του παραλιακού δρόμου, στις παρυφές των λόφων νότια της Λαμίας και στον ποταμό Σπερχειό. Η 4η Ταξιαρχία τοποθετήθηκε στα δεξιά όπου ανέλαβε παράκτιες περιπολίες και η 6η Ταξιαρχία τέθηκε σε εφεδρεία. Στον Αυστραλιανό τομέα η 19η Ταξιαρχία, που αποτελούνταν από τα 2/4 και 2/8 τάγματα, ανέλαβε την υπεράσπιση του Μπράλου. Στις 19 Απριλίου τα 2/1ο και 2/5 τάγματα τέθηκαν υπό τη διοίκηση του αντιστράτηγου Τζορτζ Βάσεϊ και την ίδια μέρα το 2/11 τάγμα επανενώθηκε με την ταξιαρχία. Οι στρατηγοί Φρέιμπεργκ και Μακκέι ενημέρωσαν τους υφισταμένους τους ότι δεν θα υπάρξουν άλλες υποχωρήσεις, αγνοώντας τις συζητήσεις που πραγματοποιούνταν σε ανώτερο επίπεδο για τις προοπτικές εκκένωσης. Μετά τη μάχη ο Μακκέι είπε:

Όταν έφτασαν οι εντολές της υποχώρησης το πρωί της 23ης Απριλίου αποφασίστηκε ότι οι δύο θέσεις θα προστατεύονταν από μία ταξιαρχία έκαστη. Αυτές οι ταξιαρχίες, η Αυστραλιανή 19η και η Νεοζηλανδική 6η, θα κρατούσαν τα περάσματα όσο το δυνατόν περισσότερο, επιτρέποντας στις άλλες μονάδες να αποσυρθούν. Ο στρατηγός Βάσεϊ, διοικητής της 19ης Ταξιαρχίας είπε:

Αυτό μεταφράστηκε από τον υποδιοικητή της ταξιαρχίας ως «*η ταξιαρχία θα κρατήσει τις παρούσες αμυντικές της θέσεις ανεξάρτητα από το θα επακολουθήσει*». Οι Γερμανοί επιτέθηκαν στις 11.30 πμ της 24ης Απριλίου, συνάντησαν ισχυρή αντίσταση, έχασαν δεκαπέντε άρματα και είχαν σημαντικές απώλειες. Με την επίτευξη του στόχου να καθυστερήσουν τα γερμανικά στρατεύματα υποχώρησαν προς την κατεύθυνση των παραλίων εκκένωσης και έστησαν μία οπισθοφυλακή στη Θήβα.

Μετά την απελευθέρωση τη χώρας, σε έναν από τους λόγους του, ο Άρης Βελουχιώτης απεκάλεσε το γεγονός «αιώνια ντροπή» για την Ελλάδα και το καθεστώς που διηύθυνε τον πόλεμο.

## Παραπομπές

## Πηγές
* 

Θ
Θ
Κατηγορία:Γερμανική εισβολή στην Ελλάδα
Κατηγορία:Συγκρούσεις το 1941
Κατηγορία:Μάχες του Β΄ Παγκοσμίου Πολέμου που περιλαμβάνουν την Αυστραλία
Κατηγορία:Μάχες του Β΄ Παγκοσμίου Πολέμου που περιλαμβάνουν τη Νέα Ζηλανδία
Αλεξάντερ Ρίμπακ

Ο **Αλεξάντερ Ρίμπακ Ιγκορίγιεβιτς** (*Alexander Igorjevitsj Rybak*, 13 Μαΐου 1986-) είναι Λευκορώσος-Νορβηγός βιολονίστας, τραγουδιστής, συνθέτης, ηθοποιός και μοντέλο. Αναδείχθηκε νικητής στον Διαγωνισμό Τραγουδιού Eurovision 2009, με το τραγούδι *Fairytale* στη Μόσχα. Σήμερα ζει στο Νεσόντεν (Nesodden) έξω από τη νορβηγική πρωτεύουσα, Όσλο. Εκπροσώπησε ξανά τη Νορβηγία, στη Eurovision 2018, με το τραγούδι "That's How You Write a Song", το οποίο ήρθε 1ο στον ημιτελικό και στον τελικό ήρθε 15ο.

## Βιογραφία
### Πρώτα χρόνια
Γεννήθηκε στο Μινσκ της Λευκορωσίας στην πρώην Σοβιετική Ένωση στις 13 Μαΐου του 1986. Εγκαταστάθηκε σε ηλικία 5 ετών στη Νορβηγία μαζί με τους γονείς του και μεγάλωσε στη σκανδιναβική χώρα. Παίζει μουσικά όργανα από την ηλικία των 6-7 ετών και σήμερα παίζει πιάνο και βιολί. Η μητέρα του είναι διάσημη πιανίστα, η Ναταλλία Βαλαντίναβνα Ρίμπακ (*Natallia Valiantsinauna Rybak*), ενώ ο πατέρας του, Ιγκαρ Αλαξάντραβιτς Ρίμπακ (*Ihar Aliaksandravich Rybak*), είναι γνωστός βιολονίστας στη Νορβηγία. Ο Αλεξάντερ έχει δηλώσει ότι πάντοτε του άρεσε να διασκεδάζει τους άλλους.

### Επαγγελματική καριέρα
Το 2004 βραβεύτηκε με το βραβείο Άντερς Γιάρες για τον Πολιτισμό. Έλαβε μέρος στη νορβηγική έκδοση του *Idol* φτάνοντας στον ημιτελικό, ενώ το 2006 κέρδισε τον διαγωνισμό ταλέντων *Kjempesjansen* στο κανάλι NRK με το τραγούδι του Foolin’. Έχει συνεργαστεί με καλλιτέχνες όπως ο Μόρτεν Χάρκετ του συγκροτήματος A-ha και τον Άρβε Τέλεφσεν, επίσης τραγουδιστή του ιδίου συγκροτήματος. Ο Ρίμπακ εμφανίστηκε στη θεατρική παραγωγή *Ο Βιολιστής στη Στέγη* για το οποίο τιμήθηκε με το βραβείο *Heddaprisen*. Έπαιξε επίσης στην ταινία Yohan σε σκηνοθεσία της Γκρέτε Σαλομόνσεν.

### Eurovision 2009
Ο Alexander κέρδισε τον εθνικό διαγωνισμό *Melodi Grand Prix 2009* και εκπροσώπησε τη Νορβηγία στον Διαγωνισμό Τραγουδιού της Eurovision, με το τραγούδι *Fairytale*, το οποίο είναι εμπνευσμένο από τη ρωσική και νορβηγική παραδοσιακή μουσική. Τη μουσική και τους στίχους στο τραγούδι έγραψε ο ίδιος ο Rybak. Το τραγούδι εκτελέστηκε με τη συμμετοχή του μοντέρνου συγκροτήματος παραδοσιακών χορών «Frikar». Το εν λόγω τραγούδι ήταν το επικρατέστερο να κερδίσει τον διαγωνισμό, σύμφωνα με δημοσκοπήσεις. Πράγματι, ο Alexander κέρδισε με 747.888 ψήφους έναντι 121.856 για την Τόνε Ντάμλι Ααμπέργκε.

Το τραγούδι προκρίθηκε στον δεύτερο ημιτελικό και κέρδισε μια θέση στον τελικό. Ο Alexander κέρδισε σαρωτικά την πρώτη θέση στο διαγωνισμό, πετυχαίνοντας ρεκόρ με τον μεγαλύτερο αριθμό βαθμών (387), καταρρίπτοντας το ρεκόρ των 292 βαθμών που είχαν πετύχει οι Lordi με τη Φινλανδία το Διαγωνισμό Τραγουδιού Eurovision 2006.

## Εξωτερικοί σύνδεσμοι

* Σελίδα του καλλιτέχνη στο Myspace

## Παραπομπές


Κατηγορία:Νορβηγοί τραγουδιστές
Κατηγορία:Συμμετέχοντες στη Eurovision
Κατηγορία:Φωτομοντέλα
Κατηγορία:Λευκορώσοι τραγουδιστές
Κατηγορία:Λευκορώσοι καλλιτέχνες
Κατηγορία:Λευκορώσοι ηθοποιοί
Κατηγορία:Λευκορώσοι μουσικοί
Κατηγορία:Διαγωνισμός Τραγουδιού Eurovision 2009
Κατηγορία:Διαγωνισμός Τραγουδιού Eurovision 2018
Κατηγορία:Συμμετέχοντες στο διαγωνισμό τραγουδιού Eurovision με τη Νορβηγία
Κατηγορία:Νικητές Διαγωνισμού Τραγουδιού Eurovision
Παγκόσμιο πρωτάθλημα Φόρμουλα 1 (1953)

Το 1953 διεξήχθη το **4ο Παγκόσμιο πρωτάθλημα [[Φόρμουλα 1]]**. Ξεκίνησε στις 18 Ιανουαρίου από την Αργεντινή και ολοκληρώθηκε στις 13 Σεπτεμβρίου, στην Ιταλία. Νικητής ήταν, για δεύτερη συνεχόμενη χρονιά, ο Αλμπέρτο Ασκάρι με Ferrari.

## Σύνοψη
Το πρωτάθλημα, όπως και την προηγούμενη χρονιά, διοργανώθηκε με τους κανόνες της Φόρμουλα 2 (εκτός από το Indianapolis 500). Αν και ο Φάντζιο -που επέστρεψε μετά από τον σοβαρό τραυματισμό του το 1952 - οδηγώντας μια Maserati κατάφερε να βγει δεύτερος, νικώντας τον τελευταίο αγώνα στην Ιταλία, η Φερράρι ήταν και πάλι το καλύτερο αυτοκίνητο, νικώντας στα 7 από τα 8 ευρωπαϊκά γκραν πρι. Ο Ασκάρι μάλιστα, κατάφερε να διευρύνει το ρεκόρ του, μένοντας αήττητος για 9 συνεχόμενους αγώνες, μέχρι τη Γαλλία, όπου νικητής ήταν ο Μάικ Χόθορν. Στη Γερμανία νικητής ήταν ο Τζουζέπε Φαρίνα, ενώ στο Σίλβερστόουν ο Ασκάρι και ο Γκονσάλες μοιράστηκαν τον βαθμό του ταχύτερου γύρου. Νικητής στο Indianapolis 500 ήταν ο Μπιλ Βούκοβιτς.

## Αγώνες
Τη χρονιά αυτή είχαμε για πρώτη φορά ένα γκραν πρι εκτός Ευρώπης (χωρίς φυσικά να μετράμε σε αυτό το Indianapolis 500), αυτό της Αργεντινής, στο οποίο πήραν μέρος οι μεγάλες ευρωπαϊκές ομάδες. Το γκραν πρι της Αργεντινής διεξήχθη στις αρχές του χρόνου, με το πρωτάθλημα να διακόπτετε στη συνέχεια για 5 μήνες. Επίσης διάφοροι άλλοι ανεπίσημοι αγώνες διεξήχθησαν την ίδια χρονιά, με παρόμοιους όρους.

Οι επίσημοι αγώνες και οι νικητές τους:

## Βαθμολογία
Οι 5 πρώτες θέσεις βαθμολογούνταν με 8, 6, 4, 3 και 2, ενώ 1 επιπλέον βαθμό έπαιρνε ο οδηγός με τον ταχύτερο γύρο. Σε περίπτωση αντικατάστασης του οδηγού με άλλον, οι δυο τους μοιράζονταν τους βαθμούς. Μόνο τα καλύτερα 4 αποτελέσματα μετρούσαν στη τελική βαθμολογία κάθε οδηγού. Από τους 104 οδηγούς που πήραν μέρος, οι παρακάτω 19 κατάφεραν να πάρουν βαθμούς, ενώ συνολικά 63 κατάφεραν να τερματίσουν σε κάποιο από τους αγώνες.

## Παραπομπές


## Εξωτερικοί σύνδεσμοι
* 

1953
Κατηγορία:Μηχανοκίνητος αθλητισμός το 1953
Κνέσετ

thumb|250px|Το κτίριο της Κνεσέτ

Η **Κνέσετ** (εβραϊκά: )    είναι το κοινοβούλιο του Ισραήλ. Συγκλήθηκε σε σώμα για πρώτη φορά το 1949 και έχει έδρα την Ιερουσαλήμ. Οι συνολικά 120 βουλευτές της Κνέσετ εκλέγονται για 4 χρόνια από τους ισραηλινούς πολίτες, οι οποίοι έχουν δικαίωμα ψήφου από την ηλικία των 18 ετών. Η κυβέρνηση του Ισραήλ πρέπει να εγκριθεί από την πλειοψηφία της Κνέσετ κατά τη σχετική ψηφοφορία.

## Λειτουργία της Κνέσετ
Ως νομοθετική εξουσία της ισραηλινής κυβέρνησης, η Κνέσετ θεσπίζει νόμους, εκλέγει τον πρόεδρο και τον πρωθυπουργό (αν και τον τελευταίο εθιμοτυπικά διορίζει ο Πρόεδρος), επιβλέπει το έργο της κυβέρνησης, διατηρεί την αρμοδιότητα για την καθαίρεση του προέδρου του κράτους και του ελεγκτή του κράτους από τα καθήκοντά τους, ενώ μπορεί να διαλυθεί η ίδια και να προκηρύξει νέες εκλογές. Η Κνέσετ έχει de jure κοινοβουλευτική υπεροχή και μπορεί να περάσει οποιοδήποτε νόμο με απλή πλειοψηφία.

## Το κτίριο του κοινοβουλίου
Το σημερινό κτήριο σχεδιάστηκε από τον αρχιτέκτονα Τζόζεφ Κλάρβαϊν (Joseph Klarwein) και είναι δωρεά του ευεργέτη Βαρώνου Τζέιμς Ρότσιλντ (James A. de Rothschild). Τα έργα τέχνης είναι δημιουργίες του καλλιτέχνη Μαρκ Σαγκάλ.

## Επιφανείς Έλληνες της Κνέσετ
Δυο τουλάχιστον βουλευτές που είχαν την ελληνική υπηκοότητα και γεννήθηκαν στην Ελλάδα υπηρέτησαν στην Κνέσετ. Ο πρώτος ήταν ο Αβραάμ Ρεκανάτι που γεννήθηκε στην Θεσσαλονίκη και υπήρξε μάλιστα αντιδήμαρχος της από το 1925 μέχρι το 1933. Ο δεύτερος είναι ο Μπαρούχ Ουζιέλ που και αυτός γεννήθηκε στην Θεσσαλονίκη και έπαιξε σημαντικό ρόλο στην μεταφορά Θεσσαλονικέων λιμενεργατών στην Χάιφα. Επίσης, μέλος της Κνέσετ, είναι και ο Ελληνοεβραίος ραβίνος Μορντεχάι Φριζής, εγγονός του Μαρδοχαίου Φριζή.

## Πρόεδροι της Κνέσετ

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Κοινοβούλια
Κατηγορία:Πολιτική του Ισραήλ
Κατηγορία:Κτίρια και κατασκευές στην Ιερουσαλήμ